
[bookmark: _Toc208323493]Vispārīgā informācija 
1.1. Iepirkuma nosaukums, identifikācijas numurs  un iepirkuma metode: “Mākslīgā ledus laukuma un nepieciešamo palīgtelpu noma”, identifikācijas numurs: RSU 2026/164/AP (turpmāk – Iepirkums). 
1.2. Pasūtītājs: 
Pasūtītāja nosaukums: Rīgas Stradiņa universitāte (turpmāk – Pasūtītājs)
Reģistrācijas numurs: 90000013771
Juridiskā adrese: Dzirciema iela 16, Rīga LV-1007
Pasūtītāja profila adrese: https://www.eis.gov.lv/EKEIS/Supplier/Organizer/329 
Iepirkuma rīkotāja profila adrese: https://www.eis.gov.lv/EKEIS/Supplier/Organizer/329.
1.3. [bookmark: _Hlk97818587]Kontaktpersona/-as iepirkuma procedūras jautājumos: Iveta Saulīte, tālr.: +371 67062753, e-pasts: iveta.saulite@rsu.lv vai Inese Sprukta, tālr.: +371 67060845, e-pasts: inese.sprukta@rsu.lv. Kontaktpersona iepirkuma procedūras laikā sniedz tikai organizatorisku informāciju.
1.4. Iepirkuma komisija: Iepirkuma procedūru organizē Pasūtītāja ar RSU kanclera 26.08.2026. rīkojumu Nr. 1-PB-11/321/2026 “Par iepirkuma “Mākslīgā ledus laukuma un nepieciešamo palīgtelpu noma” komisijas izveidošanu” izveidota iepirkuma komisija (turpmāk – Komisija).
1.5. Personas datu aizsardzība:
1.5.1. Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Iepirkuma norisi atbilstoši Publisko iepirkumu likumam (turpmāk – PIL) un Iepirkuma nolikumam.
1.5.2. Personas datu apstrādes pārzinis ir Pasūtītājs. Kontaktinformācija ar personas datu apstrādi saistītajos jautājumos ir rsu@rsu.lv, tālr. +37167409105 vai personu.dati@rsu.lv, tālr. +37167409144 vai +37167062750 (Pasūtītāja fizisko personu datu aizsardzības speciālists). Ar Pasūtītāja Privātuma politiku var iepazīties šeit: https://www.rsu.lv/privatuma-politika.
1.5.3. Personas dati tiks glabāti PIL 40. panta piektajā daļā noteiktajā termiņā – 10 gadus pēc iepirkuma līguma (turpmāk – Līgums) noslēgšanas dienas vai gadījumā, ja Iepirkums tiek pārtraukts vai izbeigts bez rezultāta – 10 gadus pēc Komisijas lēmuma par Iepirkuma rezultātu pieņemšanas dienas.
1.5.4. Personas dati var tikt nodoti Iepirkumu uzraudzības birojam un/vai Administratīvajai rajona tiesai atbilstoši PIL, Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK” (Vispārīgā datu aizsardzības regula) un citos normatīvajos aktos noteiktajām prasībām. 
2. [bookmark: _Toc208323494]Informācija par iepirkuma procedūru
2.1. Iepirkums tiek veikts saskaņā ar Publisko iepirkumu likuma (turpmāk – PIL) 10.pantu un citiem iepirkuma procedūru regulējošiem PIL pantiem, un 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”.
2.2. Iepirkuma dokumentācija ir pieejama Pasūtītāja profilā https://www.eis.gov.lv/EKEIS/Supplier/Organizer/329 Elektronisko iepirkumu sistēmā (turpmāk – EIS) e-konkursu apakšsistēmā https://www.eis.gov.lv/EKEIS/Supplier/ Procurement/180598.
2.3. Piegādātājiem ir tiesības prasīt papildu informāciju par Iepirkumu, tai skaitā, prasīt izskaidrot Iepirkuma nolikuma prasības, vienā no šādiem veidiem:
2.3.1. EIS e-konkursu apakšsistēmā, ja piegādātājs ir reģistrēts EIS un Iepirkuma sadaļā ir reģistrējies kā nolikuma saņēmējs[footnoteRef:2]; [2:  https://www.eis.gov.lv/EIS/Publications/PublicationView.aspx?PublicationId=883 ] 

2.3.2. nosūtot informācijas pieprasījumus uz e-pasta adresi: iveta.saulite@rsu.lv un  inese.sprukta@rsu.lv  ar norādi: “Par iepirkuma “Mākslīgā ledus laukuma un nepieciešamo palīgtelpu noma”, identifikācijas Nr. RSU 2026/164/AP, nolikumu”.
2.4. Ja piegādātājs ir laikus pieprasījis informāciju par Iepirkuma nolikumā ietvertajām prasībām, iepirkuma komisija to sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. 
2.5. Ja Komisija no piegādātāja ir saņēmusi rakstisku jautājumu par Iepirkuma nolikumā iekļautajām prasībām, tā kopā ar uzdoto jautājumu (nenorādot tā iesniedzēju) publicē atbildi Iepirkuma nolikuma norādītajā tīmekļvietnē un nosūta attiecīgajam piegādātājam uz e-pasta adresi, no kuras saņemts jautājums.
2.6. Tiek uzskatīts, ka piegādātājs ir saņēmis Iepirkuma nolikumu, informāciju par izmaiņām Iepirkuma nolikumā un paskaidrojošo informāciju uz uzdoto jautājumu ar brīdi, kad tā ir publicēta Iepirkuma nolikuma norādītajā tīmekļvietnē. Komisija nav atbildīga par to, ja kāds piegādātājs nav iepazinies ar informāciju par Iepirkumu, kurai ir nodrošināta brīva un tieša elektroniska pieeja Pasūtītāja profilā EIS e-konkursu apakšsistēmā https://www.eis.gov.lv/EKEIS/Supplier/Procurement/180598. 
2.7. Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu.
3. [bookmark: _Toc208323495]Piedāvājuma iesniegšanas un atvēršanas vieta, datums, laiks un kārtība
3.1. Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/180598 vienā no turpmāk minētajiem formātiem. 
3.2. Katra iesniedzamā dokumenta formāts var atšķirties, bet ir jāievēro šādi iespējamie formāti: 
3.2.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās veidlapas un formu; 
3.2.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo veidlapu un formu atbilstību dokumentācijas prasībām un paraugiem). 
3.3. Sagatavojot piedāvājumu, visus piedāvājuma dokumentus paraksta pretendenta pārstāvēttiesīgā persona. Ja piedāvājumu paraksta pilnvarotā persona, tad jāpievieno pilnvara. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
3.4. Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto sistēmas parakstu vai ar drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
3.5. Iesniedzot piedāvājumu, pretendents pilnībā atzīst visus Iepirkuma nolikumā (t.sk. tā pielikumos, kuri ir ievietoti EIS e-konkursu apakšsistēmās Iepirkuma sadaļā) ietvertos nosacījumus. 
3.6. Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no iepriekš minētajiem riskiem, tas netiek izskatīts.
3.7. [bookmark: _Hlk516049494]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/180598 atbilstoši Paziņojumā par līgumu, kas publicēts Iepirkumu uzraudzības biroja tīmekļa vietnē norādītajam piedāvājumu iesniegšanas termiņam (datumam un laikam).
3.8. Piedāvājumi, kas nav iesniegti Iepirkuma nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Iepirkuma nolikumā norādītā piedāvājumu iesniegšanas termiņa, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
3.9. Piedāvājuma iesniegšana ir piegādātāja brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
3.10. Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājumu iesniegšanas termiņa beigām pretendents nevar grozīt savu piedāvājumu.
3.11. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības Iepirkumā.
3.12. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārcels piedāvājumu vai pieteikumu iesniegšanas termiņu par 1 (vienu) darba dienu. Ja no sistēmas turētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Iepirkums tiks pārtraukts. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
3.13. Piedāvājumu atvēršana sākas Paziņojumā par līgumu, kas publicēts Iepirkumu uzraudzības biroja tīmekļa vietnē norādītajā piedāvājumu atvēršanas termiņā, kas ir ne ātrāk kā četras stundas pēc Paziņojumā par līgumu noteiktā piedāvājumu iesniegšanas termiņa (datuma un laika) beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
3.14. Piedāvājumu atvēršanas sanāksmē piedāvājumus atver, publicējot pretendentus, to piedāvājumu iesniegšanas datumu un laiku un piedāvātās cenas vai izmaksas.
3.15. Iepirkuma piedāvājumu vērtēšana notiek slēgtās Komisijas sēdēs.
4. [bookmark: _Toc208323496]Piedāvājuma noformēšana
4.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
4.2. Visiem piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno pretendenta apliecināts tulkojums latviešu valodā saskaņā ar Valsts valodas likuma prasībām un Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
4.3. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
4.5. Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
4.6. Piedāvājumu elektroniski paraksta pretendenta pārstāvēttiesīgā persona.  Ja piedāvājumu paraksta pilnvarotā persona, jāpievieno pilnvaru. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
4.7. Piedāvājumu, kā visu tajā iekļauto dokumentu kopu, paraksta ar drošu elektronisku parakstu vai izmantojot EIS e-konkursu apakšsistēmā iestrādātu paraksta rīku, kas nodrošina elektroniskā dokumenta parakstītāja identitātes apstiprināšanu. Pretendents nodrošina, ka piedāvājumu EIS iesniedz un paraksta tikai Pretendenta pārstāvēttiesīgās personas vai pilnvaroti lietotāji, kuri rakstveidā apņēmušies glabāt un nelikumīgi neizpaust EIS e-konkursu apakšsistēmās lietošanas procesā saņemtos personas datus. Pretendents pieteikumā apliecina, ka visas EIS e-konkursu apakšsistēmā ar EIS pieejamajiem paraksta rīkiem, kas nodrošina pretendenta lietotāja identitātes apstiprināšanu, veiktās darbības, veidotos dokumentus un slēgtos darījumus atzīst par saistošiem un parakstītiem ar pretendenta juridiski saistošu parakstu[footnoteRef:3].  [3:  Ministru kabineta 2022. gada 20. decembra noteikumi Nr. 816 "Publisko elektronisko iepirkumu noteikumi".] 

4.8. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēttiesīgais vai pilnvarotais pārstāvis.
4.9. Dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks.
5. [bookmark: _Toc208323497]Informācija par iepirkuma priekšmetu
5.1. [bookmark: _Hlk197089435]Iepirkuma priekšmets ir mākslīgā ledus laukuma un nepieciešamo palīgtelpu noma (turpmāk – Pakalpojums) atbilstoši Iepirkuma nolikumā un tehniskajā specifikācijā (Nolikuma 1. pielikums), (turpmāk- Tehniskā specifikācija), noteiktajām prasībām. 
5.2. Iepirkuma nomenklatūra (CPV kods): 92610000-0 (Sporta iestāžu darbības pakalpojumi);
5.3. Skaidrojums atbilstoši Ministru kabineta noteikumu Nr.107 “Iepirkumu procedūru un metu konkursu norises kārtība” 196. punktam: iepirkuma priekšmets nav dalīts daļās, jo iepirkuma priekšmets nav dalāms daļās ar mērķi noslēgt Līgumu ar vienu izpildītāju, kas sniegs Pakalpojumu
5.4. [bookmark: _Hlk193978219]Pretendents var iesniegt  piedāvājumu tikai par pilnu iepirkuma apjomu. Pretendents nevar iesniegt piedāvājuma variantus.
5.5. Iepirkuma paredzamā līgumcena: 9900,00 EUR (deviņi tūkstoši deviņi simti euro, 00 centi) bez pievienotās vērtības nodokļa (turpmāk – PVN). Pasūtītājam Līguma darbības laikā nav pienākums apgūt visu šajā punktā norādīto līgumcenu. 
5.6. Iebildumus par Līgumu iesniedz rakstiski Iepirkuma nolikuma 2.3. punktā noteiktajā kārtībā. Pēc piedāvājumu iesniegšanas termiņa beigām iebildumi par Līgumu netiks ņemti vērā.
5.7. [bookmark: _Hlk123299933]Līguma darbības termiņš: līgums stājas spēkā ar tā abpusēju parakstīšanas dienu un ir spēkā līdz 2027.gada 31.maijam vai līdz līgumcenas 9900,00 EUR (deviņi tūkstoši deviņi simti euro, 00 centi) bez PVN sasniegšanai, atkarībā no tā, kurš nosacījums iestāsies pirmais.  
5.8. Līguma izpildītājam ir jānodrošina Pakalpojums ne vairāk kā 10 (desmit) km attālumā no adreses – Dzirciema iela 16, Rīga;
5.9. Iepirkuma līguma izpildes vieta: Rīgas plānošanas reģiona teritorija.


6. [bookmark: _Toc208323499]Pretendentu atlases (kvalifikācijas) prasības 
6.1. [bookmark: _Hlk187661825]Pretendentu kvalifikācijas prasības ir obligātas visiem pretendentiem, kas vēlas iegūt tiesības slēgt iepirkuma ar Pasūtītāju.
6.2. Pretendents iesniedz pieteikumu dalībai Iepirkumā, kas ir noformēts atbilstoši Iepirkuma veidlapai “Pieteikums” (Nolikuma 2. pielikums). Pretendenta pieteikumu par piedalīšanos Iepirkumā paraksta atbilstoši Iepirkuma nolikuma noteiktajām prasībām. Ja pretendents ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta personu apvienībā, pārstāvim ar pārstāvības tiesībām. 
6.3. [bookmark: _Hlk193979415]Ārvalstīs reģistrētam pretendentam ir jāiesniedz komersanta amatpersonu saraksts Iepirkuma nolikuma pieteikumā “Pieteikums”, (Nolikuma 2. pielikums), norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
6.4. Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Iepirkuma veidlapai “Apliecinājums par neatkarīgi izstrādātu piedāvājumu” (Nolikuma 3. pielikums).
6.5.  Pretendentu atlases (kvalifikācijas) prasības un iesniedzamie dokumenti:

	Prasība
	Iesniedzamais dokuments

	Atbilstība profesionālās darbības veikšanai  

	6.5.1. Pretendents ir reģistrēts atbilstoši reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 
	6.5.1.1. Informāciju par pretendentu, kas ir reģistrēts Latvijas Republikas Uzņēmumu reģistra Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
6.5.1.2. Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu saskaņā ar Iepirkuma nolikuma 6.3.punkta prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. Ārvalsts pretendents reģistrāciju var apliecināt norādot publiski pieejamu reģistru, kur Pasūtītājs varētu pārliecināties par pretendenta reģistrācijas faktu.


[bookmark: _Toc2930442]
6.6. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu (Nolikuma 6. pielikums) vai vienošanos par nepieciešamo resursu nodošanu piegādātāja rīcībā, kuros norāda:
6.6.1. ka tam būs nepieciešamie resursi, uz kuriem viņš balstījies, iesniedzot piedāvājumu Iepirkumā;
6.6.2. ka šie resursi pretendentam būs pieejami visu Līguma izpildes laiku un, ka Līguma izpildei nepieciešamie resursi tiks nodoti pretendenta rīcībā (norādot konkrētu pakalpojumu, kādi tiks veikti Līguma izpildes laikā) gadījumā, ja ar pretendentu tiks noslēgts Līgums.

7. [bookmark: _Toc208323509]Tehniskais piedāvājums 
7.1. Pretendents Tehnisko piedāvājumu sagatavo un iesniedz atbilstoši Iepirkuma nolikuma pielikumā pievienotajai formai “Tehniskā specifikācija/ Tehniskais piedāvājums” (Nolikuma 1.pielikums), aizpildot kolonu “Pretendenta tehniskais piedāvājums”, norādot Tehniskajā specifikācijā prasīto informāciju.

8. [bookmark: _Toc208323510]Finanšu piedāvājums 
8.1. Pretendents Finanšu piedāvājumu sagatavo un iesniedz atbilstoši Iepirkuma nolikuma pielikumā pievienotajai formai “Finanšu piedāvājums”  (Nolikuma 4 pielikums), aizpildot kolonu “Piedāvātā vienas stundas nomas maksa EUR bez PVN”, atbilstoši Finanšu piedāvājuma formā norādītajam.   
8.2. Izstrādājot Finanšu piedāvājumu (Nolikuma 4. pielikums), jānorāda cenas visām Finanšu piedāvājuma formā iekļautajām pozīcijām, nav pieļaujama jaunu pozīciju un apjomu iekļaušana, kā arī esošo mainīšana. 
8.3. [bookmark: _Hlk123738513]Finanšu piedāvājumā (Nolikuma 4. pielikums) visas izmaksas jāizsaka euro (EUR bez PVN) un jānorāda ar precizitāti 2 (divas) zīmes aiz komata. Ja būs norādītas kādā pozīcijā vairāk, kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
8.4. Pretendentam Finanšu piedāvājumā (Nolikuma 4. pielikums) jāiekļauj visi izdevumi un izmaksas (izņemot PVN), kas var rasties pretendentam, lai pilnīgi un pienācīgā kvalitātē nodrošinātu Tehniskajā specifikācijā noteikto, atbilstoši Līguma projekta (7. pielikums) noteikumiem.

9. [bookmark: _Toc208323511]Piedāvājumu izvērtēšana 
9.1. Piedāvājuma izvēles kritērijs ir saimnieciski visizdevīgākais piedāvājums ar viszemāko piedāvāto cenu no piedāvājumiem, kas atbilst Nolikuma prasībām un Tehniskajai specifikācija.
9.2. [bookmark: _Hlk208174122]Vērtējot viszemāko cenu, Komisija ņems vērā pretendenta piedāvāto kopējo Finanšu piedāvājuma vienas stundas nomas maksu euro bez PVN (saskaitot pozīcijas “Mākslīgā ledus laukuma un nepieciešamo palīgtelpu noma” un pozīcijas “Garderobe ar dušu” nomas maksu par vienu stundu).
9.3. [bookmark: _Hlk208174156]Komisija piedāvājumu vērtēšanu veic slēgtās sēdēs vairākos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.
9.4. Piedāvājumu vērtēšanas posmi (bet ne secība):
9.4.1. piedāvājuma noformējuma pārbaude;
9.4.2. Tehniskā piedāvājuma atbilstības pārbaude;
9.4.3. Finanšu piedāvājuma atbilstības pārbaude;
9.4.4. pretendentu atlase;
9.4.5. saimnieciski izdevīgākā piedāvājuma noteikšana.
9.5. Komisija ir tiesīga atlases (kvalifikācijas) atbilstības pārbaudi veikt tikai tam pretendentam, kuram būtu piešķiramas Līguma slēgšanas tiesības.
9.6. Komisija pārbauda piedāvājumu atbilstību Iepirkuma nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
9.7. [bookmark: _Toc336440050]Ja Komisija konstatē pretendenta iesniegtajā piedāvājumā jebkāda veida neatbilstību Iepirkuma nolikuma un tā pielikumos noteiktajām prasībām un nosacījumiem un konstatētā neatbilstība ir būtiska, tad Komisijai ir tiesības izslēgt pretendentu no turpmākas dalības Iepirkumā. 
9.8. Komisija attiecībā uz pretendentu, kuram būtu piešķiramas līguma slēgšanas tiesības, pārbauda, vai uz pretendentu nav attiecināmi PIL 42.panta otrās daļas 2. punktā noteiktie pretendenta izslēgšanas nosacījumi atbilstoši Iepirkuma nolikuma 11.1-11.4. punktā noteiktajai kārtībai. Ja Komisija informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Komisijas iegūtā informācija neatbilst faktiskajai situācijai.
9.9. [bookmark: _Hlk123742634]Komisija pārbaudīs, vai uz pretendentu, kuram būtu piešķiramas Līguma slēgšanas tiesības Iepirkumā, neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi publisko iepirkumu un publiskās un privātās partnerības jomā un Eiropas Komisijas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi. 
9.10. Piedāvājuma noformējuma pārbaude 
9.10.1. Komisija novērtē katra piedāvājuma atbilstību Iepirkuma nolikuma 4. punktā noteiktajām prasībām.
9.10.2. Ja piedāvājums neatbilst kādai no piedāvājumu noformējuma prasībām, Komisija lemj par neatbilstības būtiskumu, un ja neatbilstība ir uzskatāma par būtisku, ir tiesīga lemt par attiecīgā piedāvājuma tālāku izskatīšanu vai noraidīšanu.
9.11. Pretendentu atlases pārbaude 
9.11.1. Komisija vērtē pretendenta atbilstību Iepirkuma nolikuma 6.1.-6.6. punktā noteiktajām pretendentu atlases prasībām.
9.11.2. Ja pretendents neatbilst kādai no iepirkuma nolikuma 6.1.-6.6. punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.
9.12. Tehniskā piedāvājuma vērtēšana 
9.12.1. Komisija pārbauda, vai Tehniskais piedāvājums atbilst Iepirkuma nolikumā 7.1. punktā noteiktajām prasībām un Tehniskajai specifikācijai.
9.12.2. Ja Tehniskais piedāvājums neatbilst Iepirkuma nolikuma 7.1. punkta prasībām un/vai Tehniskās specifikācijas prasībām, Komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
9.13. Finanšu piedāvājuma atbilstības pārbaude 
9.13.1. Komisija pārbauda Finanšu piedāvājuma atbilstību Iepirkuma nolikuma 8.1.-8.3. punktu prasībām.
9.13.2. Ja Komisija konstatē, ka konkrētais piedāvājums varētu būt nepamatoti lēts, Komisija  rīkojas saskaņā ar PIL 53. panta noteikumiem.
9.13.3. Ja, izvērtējot pretendenta sniegto skaidrojumu, Komisija konstatē, ka pretendents nav pamatojis piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu,  Komisija atzīst piedāvājumu par nepamatoti lētu un to noraida.
9.13.4. Ja Finanšu piedāvājums neatbilst Iepirkuma nolikuma 8.1.-8.3.  punkta prasībām, Komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
9.14. Saimnieciski visizdevīgākā piedāvājuma noteikšana 
9.14.1. [bookmark: _Hlk208174320]Komisija nosaka saimnieciski visizdevīgāko piedāvājumu ar viszemāko piedāvāto cenu, no piedāvājumiem, kas atbilst Nolikuma prasībām un tehniskajai specifikācijai. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā saimnieciski visizdevīgākais piedāvājums ar viszemāko cenu, tiks atzīts par tādu, kuram būtu piešķiramas līguma slēgšanas tiesības.
Gadījumā, ja Iepirkumā vairāki piedāvājumi iegūst vienādu novērtējumu un tie atzīstami par saimnieciski visizdevīgākajiem piedāvājumiem, tad par uzvarētāju tiks noteikts tas pretendents, kuram būs zemākā piedāvātā viens stundas nomas maksa pozīcijā “Ģērbtuve ar  dušas telpu”. Ja vismaz diviem pretendentiem ir vienāds novērtējums pozīcijā “Ģērbtuve ar  dušas telpu”, tad uzvarētāja noteikšanai Komisija rīkos izlozi klātienē, kurā uzaicinās piedalīties tos pretendentus, kuri būs ieguvuši identiskus saimnieciski visizdevīgākā piedāvājuma vērtējumus.
10. [bookmark: _Toc208323512]Pretendentu izslēgšanas noteikumi atbilstoši normatīviem aktiem 
10.1. Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas līguma slēgšanas tiesības.
10.2. Iepirkuma komisija pārbauda, vai uz pretendentu, kuram būtu piešķiramas līguma slēgšanas tiesības, ir attiecināmi PIL 42. panta otrās daļas 2. punktā minētie nosacījumi.
10.3. Komisija izslēdz pretendentu no turpmākās dalības Iepirkumā, ja tā konstatē apstākļus, kas atbilst PIL 42.panta otrās daļas 2. punktā noteiktajiem pretendenta izslēgšanas nosacījumiem. Komisija tomēr neizslēdz pretendentu no turpmākas dalības Iepirkumā jebkurā no PIL 42.panta ceturtajā daļā norādītajiem gadījumiem. 
10.4. Saskaņā ar PIL 42.panta trešo daļu, PIL 42.panta otrās daļas 2. punktā noteiktie izslēgšanas nosacījumi ir attiecināmi arī uz personālsabiedrības biedru, ja pretendents ir personālsabiedrība, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, pretendenta norādīto apakšuzņēmēju, kura sniedzamo būvdarbu vērtība ir vismaz 10 000 euro. 
10.5. Saskaņā ar  PIL Pārejas noteikumu 28. punkta 1) apakšpunktu, ja pretendents būtu izslēdzams no Iepirkuma, pamatojoties uz PIL 42.panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai Pasūtītājs dod pretendentam laiku, kas nav īsāks par piecām darbdienām.
10.6. Saskaņā ar  PIL Pārejas noteikumu 28.punkta 2) apakšpunktu PIL 42. panta otrās daļas 2. punktā minētie izslēgšanas iemesli netiks attiecināti uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē un PIL 42. panta otrās daļas 2. punktā minētie izslēgšanas iemesli netiks attiecināti uz  pretendenta patieso labuma guvēju.
10.7. [bookmark: _Hlk197092877]Komisija neizskata pretendenta piedāvājumu un izslēdz pretendentu no turpmākās dalības Iepirkumā, ja uz pretendentu, piegādātāju apvienības biedru (ja pretendents ir piegādātāju apvienība), personālsabiedrības biedru (ja pretendents ir personālsabiedrība) attiecās Starptautisko un Latvijas Republikas nacionālo sankciju 11.1 panta pirmās daļas noteikumi. Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja arī uz pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, būs attiecināmi attiecīgie izslēgšanas noteikumi, kā arī Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja uz pretendentu (un attiecīgajām personām) attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
10.8. Pretendentu izslēgšanas gadījumu pārbaudi Komisija veic PIL 42. panta noteiktajā kārtībā.
11. Iepirkuma līguma noslēgšana
11.1. Komisija Līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu atbilstoši Iepirkuma nolikuma 9.1. punktā noteiktajam piedāvājuma izvēles kritērijam.
11.2. Lēmumu par Iepirkuma rezultātu Komisija pretendentiem, kas iesnieguši piedāvājumus,  paziņo rakstiski 3 (trīs) darba dienu laikā no dienas, kad Komisija ir pieņēmusi lēmumu par iepirkuma rezultātu.
11.3.  Pasūtītājs slēdz Līgumu ar pretendentu, kuram saskaņā ar Iepirkuma nolikumā noteikto kārtību ir piešķirtas Līguma slēgšanas tiesības, saskaņā ar PIL 60.panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Līgumu Pasūtītājs sagatavo, pamatojoties uz Komisijas lēmumu par Līguma slēgšanas tiesību piešķiršanu un pretendentam, kuram piešķirtas Līguma slēgšanas tiesības, iesniegto piedāvājumu.
11.4. Pretendentam, kuram piešķirtas Līguma slēgšanas tiesības,  Līgums jāparaksta 5 (piecu) darba dienu laikā no Pasūtītāja nosūtītā uzaicinājuma to parakstīt (arī e-pasta veidā) nosūtīšanas dienas. Ja norādītajā termiņā minētais pretendents neparaksta Līgumu, tas tiek uzskatīts par atteikumu slēgt Līgumu ar Pasūtītāju. Pasūtītājs var noteikt arī garāku parakstīšanas termiņu.
11.5. Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai līguma slēgšanas tiesību iegūšanas gadījumā, ir pienākums pirms Līguma noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 10 (desmit) darba dienu laikā pēc PIL 60.panta sestajā daļā minētā nogaidīšanas termiņa beigām.
11.6. Ja Iepirkuma uzvarētājs bez attaisnojoša iemesla atsakās slēgt Līgumu vai neparaksta to 11.5.punktā noteiktajā termiņā, vai atsauc savu piedāvājumu vai personu apvienība PIL 68.panta otrā daļā minētā nogaidīšanas termiņa beigām atsakās slēgt Līgumu ar Pasūtītāju, vai Iepirkuma uzvarētājs atsauc savu piedāvājumu vai personu apvienība 10 (desmit) dienu laikā, pēc PIL 68.panta otrā daļā  minētā nogaidīšanas termiņa beigām, kad Komisijas lēmums par līguma slēgšanas tiesību piešķiršanu kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisijai ir tiesības slēgt Līgumu ar nākamo pretendentu, kurš atbilst Nolikumā noteiktajām prasībām un ir nākamais saimnieciski visizdevīgākais piedāvājums. 
11.7. Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, Komisija pieņem lēmumu izbeigt Iepirkumu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, publicē Publikāciju vadības sistēmā informāciju par izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.
11.8.  Komisija var jebkurā brīdī pārtraukt Iepirkumu un neslēgt Līgumu, ja tam ir objektīvs pamatojums. Komisija 3 (trīs) darbdienu laikā pēc tam, kad pieņemts lēmums pārtraukt Iepirkumu sagatavo un Publicē publikāciju vadības sistēmā informāciju par Iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
11.9. Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem
12. [bookmark: _Toc208323515]Komisijas tiesības un pienākumi
12.1. Komisija darbojas saskaņā ar PIL, Iepirkuma nolikumu un Pasūtītāja lēmumu par Komisijas izveidošanu.
12.2. Komisijas tiesības:
12.2.1. normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu Iepirkumā, ja tiek konstatēts, ka tas neatbilst kādai no Iepirkuma nolikumā vai normatīvajos tiesību aktos noteiktajām prasībām vai satur nepilnīgu informāciju;
12.2.2. pārbaudīt visu pretendenta sniegto ziņu patiesumu;
12.2.3. pieaicināt Komisijas darbā ekspertus ar padomdevēja tiesībām;
12.2.4. pieprasīt, lai pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai;
12.2.5. ja pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
12.2.6. ja nepieciešams, pieprasīt no pretendenta informāciju par cenas vai izmaksu veidošanās mehānismu;
12.2.7. noraidīt nepamatoti lētu piedāvājumu;
12.2.8. veikt aritmētisko kļūdu labošanu;
12.2.9. lemt par piedāvājumu iesniegšanas termiņa pagarinājumu;
12.2.10. pārtraukt Iepirkuma norisi jebkurā laikā pirms Līguma noslēgšanas, ja tam ir objektīvs pamatojums;
12.2.11.  veikt citas darbības saskaņā ar normatīvajiem tiesību aktiem.
12.3. Komisijas pienākumi:
12.3.1. nodrošināt Iepirkuma norisi un dokumentēšanu;
12.3.2. nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
12.3.3. pēc savlaicīgi iesniegta piegādātāja rakstiska pieprasījuma sniegt papildu informāciju par Iepirkuma nolikumā ietvertajām prasībām attiecībā uz piedāvājuma sagatavošanu un iesniegšanu;
12.3.4. izskatīt pretendentu iesniegtos piedāvājumus, ja tie iesniegti Iepirkuma nolikumā noteiktajā piedāvājumu iesniegšanas termiņā un kārtībā;
12.3.5. vērtēt pretendentus un to iesniegtos piedāvājumus saskaņā ar PIL un Iepirkuma nolikumu, izvēlēties piedāvājumu vai pieņemt lēmumu par Iepirkuma izbeigšanu, neizvēloties nevienu piedāvājumu.
12.3.6. veikt citas darbības saskaņā ar normatīvajiem aktiem un Iepirkuma nolikumu.

13. [bookmark: _Toc208323516]Piegādātāju un pretendentu tiesības un pienākumi
13.1. Piegādātāju un pretendentu tiesības un pienākumi ir noteikti PIL un Iepirkuma nolikumā.
13.2. Piegādātāju un pretendentu tiesības:
13.2.1. pieprasīt Komisijai papildu informāciju par Iepirkuma nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
13.2.2. veidot piegādātāju apvienības un iesniegt vienu kopēju piedāvājumu Iepirkumā;
13.2.3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
13.2.4. pārsūdzēt Komisijas pieņemto lēmumu PIL noteiktajā kārtībā;
13.2.5. veikt citas darbības saskaņā ar PIL, citiem normatīvajiem aktiem un Iepirkuma nolikumu.
13.3. Piegādātāju un pretendentu pienākumi:
13.3.1. lejupielādējot Iepirkuma nolikumu, sekot līdzi turpmākajām izmaiņām Iepirkuma nolikumā, kā arī Komisijas sniegtajām atbildēm uz piegādātāju jautājumiem, kas tiks publicētas EIS e-konkursu apakšsistēmā Iepirkuma sadaļā;
13.3.2. piedāvājumā sniegt patiesu informāciju;
13.3.3. Komisijas norādītajā termiņā rakstiski sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu;
13.3.4. veikt citas darbības saskaņā ar PIL, citiem normatīvajiem aktiem un Iepirkuma nolikumu.
14. [bookmark: _Toc208323517]Nolikuma pielikumu saraksts
1. pielikums – Tehniskā specifikācija/Tehniskais piedāvājums (veidlapa);
2. pielikums – Pieteikums (veidlapa);
3. pielikums – Apliecinājums par neatkarīgi izstrādātu piedāvājumu (veidlapa);
4. pielikums –   Finanšu piedāvājums (veidlapa);
5. pielikums – Apakšuzņēmējiem nododamo darbu saraksts (veidlapa);
6. pielikums – Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 10 000 euro, apliecinājums (veidlapa);
7. pielikums – Iepirkuma līguma projekts.
 
14
